SET ปิดเช้าบวก 3 จุด แรงซื้อกลับ “ท่องเที่ยว” หนุน
SET ปิดเช้าบวก 3 จุด แรงซื้อกลับ “ท่องเที่ยว” หนุน นักลงทุนรอผลประกอบการบริษัทจดทะเบียนปี 65 รวมถึงตัวเลข PPI สหรัฐคืนนี้ ช่วงบ่ายคาดไซด์เวย์ ให้แนวรับ 1,675 จุด และแนวต้าน 1,690 จุด
SET ปิดเช้าบวก 3 จุด แรงซื้อกลับ “ท่องเที่ยว” หนุน นักลงทุนรอผลประกอบการบริษัทจดทะเบียนปี 65 รวมถึงตัวเลข PPI สหรัฐคืนนี้ ช่วงบ่ายคาดไซด์เวย์ ให้แนวรับ 1,675 จุด และแนวต้าน 1,690 จุด
18 ม.ค. 2566

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุนฝ่ายวิจัย บล.เมย์แบงก์ (ประเทศไทย) กล่าวว่า ดัชนีตลาดหุ้นไทยเช้านี้แกว่งตัวในกรอบแคบๆ เคลื่อนไหวทั้งในแดนบวกและลบ คล้ายกับตลาดหุ้นเอเชีย เนื่องจากยังไม่มีปัจจัยใหม่ๆ เข้ามาสนับสนุน หลังคณะกรรมการกำหนดนโยบายการเงินของธนาคารกลางญี่ปุ่น (BOJ) มีมติคงอัตราดอกเบี้ยนโยบายที่ระดับ -0.1% และยังคงกรอบอัตราผลตอบแทนพันธบัตรอายุ 10 ปีในช่วง -0.5% ถึง +0.5% ไม่ได้เปลี่ยนแปลงจากการประชุมครั้งก่อนเมื่อวันที่ 20 ธ.ค.ที่ผ่านมา ซึ่งส่งผลต่อบวกต่อสินทรัพย์เสี่ยงโดยรวม
ขณะที่นักลงทุนยังรอติดตามการรายงานผลประกอบการไตรมาส 4/65 และปี 65 ของบริษัทจดทะเบียนไทย และการเปิดเผยดัชนีราคาผู้ผลิต (PPI) เดือนธ.ค.ของสหรัฐในคืนนี้ โดยตลาดคาดหวังจะออกมาชะลอตัวลง แนวโน้มช่วงบ่ายคาดว่าดัชนีจะแกว่งตัวออกด้านข้าง ให้แนวรับ 1,675 จุด และแนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 2,324.04 ล้านบาท ปิดที่ 74.25 บาท เพิ่มขึ้น 1.00 บาท
DELTA มูลค่าการซื้อขาย 2,034.37 ล้านบาท ปิดที่ 854.00 บาท เพิ่มขึ้น 12.00 บาท
KBANK มูลค่าการซื้อขาย 1,253.91 ล้านบาท ปิดที่ 152.00 บาท ลดลง 1.00 บาท
KCE มูลค่าการซื้อขาย 815.94 ล้านบาท ปิดที่ 51.00 บาท เพิ่มขึ้น 0.25 บาท
PTTEP มูลค่าการซื้อขาย 792.08 ล้านบาท ปิดที่ 172.00 บาท เพิ่มขึ้น 1.50 บาท